laion/Wikipedia-Exotic huggingface dataset:
מרקוס ואנדט

מרקוס ואנדט (בשוודית: Marcus Wandt נולד ב-22 בספטמבר 1980) הוא אסטרונאוט וטייס ניסוי שוודי. ואנדט סיים קורס טיס בחיל האוויר השוודי, המשיך ללמוד בבית הספר של הצי האמריקאי, ועבד מספר שנים כטייס ניסוי בחברת תעופה שוודית. החל מ-2022 הוא אסטרונאוט בסוכנות החלל האירופאית. הוא עומד לטוס לחלל לראשונה כחבר צוות במשימת Axiom mission 3 של חברת אקסיום ספייס. מ-2003 עד 2014 היה ואנדט טייס קרב בחיל האוויר השוודי. ב-2004 הצטרף לבית הספר להכשרת טיסות של חיל האוויר השוודי, שם קיבל הכשרה בסיסית לטיסה. הוא סיים תואר שני בהנדסת חשמל מאוניברסיטת צ'למרס בשנת 2007. משנת 2013 עד 2014, הוא התאמן בבית הספר לטייסי מבחן של צי ארצות הברית, שם סיים את לימודיו כראשון בכיתתו והחל להיות טייס מבחן ניסיוני. ב-2014 הוא הצטרף ל- SAAB Aeronautics, חברת תעופה שוודית, כטייס ניסוי. לאחר מכן קודם לטייס ניסוי ראשי וראש מחלקת טיסות ב-2020. בנובמבר 2022, ואנדט נבחר כחבר במחלקה הראשונה של אסטרונאוטים במילואים של סוכנות החלל האירופאית. ביוני 2023, הסוכנות הציעה את ואנדט לטיסה הקרובה של אקסיום ספייס - Axiom Mission 3. כתוצאה מכך הוא הפך מאסטרונאוט במילואים לאסטרונאוט מקצועי והצטרף לסוכנות החלל ב-1 ביוני 2023. המשימה במסגרתה יטוס ואנדט לחלל מטעם סוכנות החלל האירופאית נקראת "מונין". מדיה וקבצים בנושא מרקוס ואנדט בוויקישיתוף מרקוס ואנדט, ברשת החברתית אקס (טוויטר) מרקוס ואנדט, ברשת החברתית LinkedIn Biographies of the ESA Reserve Astronauts, מתוך אתר spacefacts.de (באנגלית) "Marcus Wandt". www.esa.int (באנגלית). נבדק ב-2023-06-09. "N° 28–2023: ESA proposes Marcus Wandt from Sweden to fly on a future Axiom space mission". סוכנות החלל האירופאית (באנגלית). 15 ביוני 2023. נבדק ב-15 ביוני 2023. {{cite web}}: (עזרה). "Muninn mission patch and name". Agence spatiale européenne (באנגלית). 16 ביוני 2023. נבדק ב-16 ביוני 2023. {{cite web}}: (עזרה).
Bad at Love

"Bad at Love" הוא סינגל של הזמרת האמריקאית, הלסי, המופיע כסינגל השני באלבום האולפן השני שלה, Hopeless Fountain Kingdom. השיר יצא ב-22 באוגוסט 2017 בהוצאת חברת התקליטים Astralwerks. השיר נכתב על ידי הלסי, ג'סטין טרנטר, ריקי ריד ורוז'ה שהאייד, והופק על ידי ריקי ריד ורוז'ה שהאייד. השיר היה מועמד בקטוגריית שיר השנה של אישה של פרסי בחירת הנוער וכן בקטגוריית וידאו השנה של פרסי הווידאו קליפים של iHeartRadio (אנ'). נכון לאוגוסט 2023, השיר הושמע למעלה מ-428 מיליון פעמים ביוטיוב, ולמעלה מ-576 מיליון פעמים בספוטיפיי. מידע על הסינגל "Bad at Love" באתר מיוזיק בריינז מילות השיר "Bad at Love" באתר Genius סרטון השיר "Bad at Love" באתר יוטיוב "Top 40/M Future Releases". AllAccess. אורכב מ-המקור ב-7 באוגוסט 2017. נבדק ב-7 באוגוסט 2017. {{cite web}}: (עזרה) Halsey - Bad At Love (Audio), ארכיון מ-2023-06-29, נבדק ב-2023-08-16 Halsey - Bad At Love, ארכיון מ-2023-08-09, נבדק ב-2023-08-16 Bad At Love, 2017-06-02, ארכיון מ-2023-05-15, נבדק ב-2023-08-16 "Hot/Modern/AC Future Releases". All Access Music Group. ארכיון מ-6 באוקטובר 2017. נבדק ב-15 בספטמבר 2017. {{cite web}}: (עזרה)
מיקלוש היידו

מיקלוש היידו, (במקור מיקשה הוניג, בהונגרית: Hajdu Miklós;‏ גלה, 28 בינואר 1879 – תל-ליטוינסקי, ישראל, ינואר 1956) היה עורך דין יהודי-הונגרי-ישראלי, עיתונאי, סופר, עורך עיתון, פעיל ציבורי בקהילה היהודית בבודפשט ופעיל ציוני. מיקלוש הוניג נולד במשפחה יהודית בכפר קטן במחוז שומוג' כבנם של הסוחר אדולף הוניג ושל מריה קראוס. הוא השלים את לימודיו היסודיים והתיכוניים בדומבובאר, קאפושוואר ובוניהאד. כבר בימי האוניברסיטה, משנת 1897, עבד ככתב עיתון. תחילה היה עובד פנימי (שכיר) של "יומן בודפשט" (Budapesti Napló), לאחר מכן בין השנים 1904 עד 1921 הוא היה העורך המשותף לאחר מכן העורך הראשי של העיתון היומי "היממה" (A Nap) בינתיים היה גם עמית מערכת בעיתון הספרותי "זמנים חדשים" (Új Idők) עוזר עורך העיתון היומי "בימה הונגרית" (Magyar Szinpad) בנוסף לכך ערך עיתונים כלכליים שונים ופרסם מאמרים רבים בעיתוני הקהילה היהודית משנת 1921 היה המנהל הכללי של "אגודת המחקר ההונגרית" הוא היה בין הראשונים שהעשיר את העיתונות ההונגרית בצורות כתיבה חדשות. סיפוריו הקצרים והרישומים על החיים היהודיים מאופיינים באצילות הסגנון. הוא היה פעיל בחיים הציבוריים היהודיים: כסגן ראש הקהילה היהודית של פשט (הקהילה היהודיות השנייה בגודלה באירופה) היה חבר גם בוועד המנהל של אומיקה ההתאחדות הלאומית לתרבות לחינוך ושל האגודה הספרותית היהודית-הונגרית כן חבר בגוף היציג של החברה קדישא של פשט בשנת 1939, בבורחו מהפשיזם, עלה לארץ ישראל. כאן הוא ייסד את העיתון Értesítő Tel Aviv (המודיע של תל אביב) ובין השנים 1941 לבין 1945, היה נשיא התאחדות עולי הונגריה, ולאחר מכן נשיא כבוד. לא ידוע על עבודתו ויצירתו בישראל. אשתו הייתה מרגיט ריינר (1886–?), בתם של אדולף ריינר, סוחר דומבוואר, ושל רגינה אלטשטדטר, לה נישא ב-21 באוקטובר 1906 בדומבובאר. הארגון והסדר המשפטי של הודעות אשראי וחקירות מסחריות (1903) לאחר החתונה (1904) אדון הסגן מתחתן (1904) תמונות ורישומים (בודפשט, 1907) על האגף השליו (בודפשט, 1911) הקרס של הקלונס (1911) על מימי הווידוי (1912) גלעד: וידויים, נסיפורים (בודפשט, 1914) מה אנחנו רוצים? (1916) אתמול והיום (1922) דוחות של אגודת המחקר ההונגרית (1922–1926) אנחנו אריסים (בודפשט, 1929) צידה לדרך לפני כל נדרי (בודפשט, 1930) בשנת 1999 נחשף לוח הנצחה על קיר ספריית גלה לרגל 120 שנה להולדתו. Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש) לקסיקון יהודי הונגרי. 1929. עורך פטר אויווארי. גישה מקוונת Takács Istvánné: Arcok Dombóvárról (2000) (פנים מדומבובאר) מיקלוש היידו באתר Arcanum מיקלוש היידו באתר encyclopedia.com מיקלוש היידו באתר dombopedia.hu Az engedélyt tartalmazó BM rendelet száma/évszáma: 43355/1899. Forrás: MNL-OL 30794. mikrofilm 1038. kép 1. karton. Névváltoztatási kimutatások 1899. év 23. oldal 29. sor "Születési bejegyzése a somogyszili izraelita hitközség születési akv. 4/1879. folyószáma alatt". נבדק ב-2020-04-18. "Házasságkötési bejegyzése a dombóvári polgári házassági akv. 38/1906. folyószáma alatt". נבדק ב-2020-04-18.
אלהאם מחאמיד רוזין

אלהאם מחאמיד-רוזין (בערבית: إلهام محاميد-روزين) (נולדה ב-16 בפברואר 1990) היא ספורטאית פאראלימפית ערבייה-ישראלית, וקפטנית לשעבר בנבחרת ישראל בכדורשער נשים. אלהאם מחאמיד נולדה באום אל-פחם, ישראל, למשפחה ערבית-מוסלמית. אובחנה בלידתה עם אכרומטופסיה תורשתית, שבעקבותיה נאלצה להתמודד עם לקות ראייה ועם עיוורון צבעים. בנעוריה, הצטרפה לקבוצת כדורשער מיוחדת במועדון העיוורים שבעיר הולדתה, אום אל-פאחם. ביוזמתה הוקמה נבחרת ישראל בכדורשער נשים ומחאמיד הייתה קפטן הקבוצה בשנים 2010–2018. בשנת 2015 זכתה הנבחרת במדליית זהב במשחקים העולמיים לעיוורים ולקויי ראייה והבטיחה את מקומה במשחקים הפאראלימפיים ריו דה ז'ניירו (2016). בשנת 2019 זכתה הנבחרת במדליית כסף באליפות אירופה והבטיחה את מקומה במשחקים הפאראלימפיים טוקיו (2020). עשתה שירות לאומי בלשכה לסיוע משפטי בירושלים. בעלת תואר ראשון בחינוך ובתיאטרון מהאוניברסיטה העברית בירושלים, ותואר שני בפסיכודרמה בסמינר הקיבוצים. בשנת 2018 נישאה מחאמיד לקפטן נבחרת ישראל בכדורשער גברים, מיכאל רוזין (שאף התאסלם למענה), ולהם שני ילדים. מדיה וקבצים בנושא אלהאם מחאמיד רוזין בוויקישיתוף פירוט השתתפותה בתחרויות המשחקים הפאראלימפיים באתר הרשמי של IPC (באנגלית) ליאור ברטל, ‏מבקיעה בעיניים עצומות: קפטנית נבחרת ישראל בכדור-שער ניצחה את הקשיים, באתר דבר העובדים בארץ ישראל, 5 באוקטובר 2018 צפורה רומן, 'התאסלמתי בשבילה': סיפור אהבתם של זוג הספורטאים לקויי הראייה, באתר Xnet‏, 10 בספטמבר 2020 קרן נתנזון ויץ, אישה כובשת: אלהאם מחאמיד-רוזין לא נותנת למגבלות לעצור אותה, באתר ynet, 19 באוגוסט 2021 צפורה רומן, 'התאסלמתי בשבילה': סיפור אהבתם של זוג הספורטאים לקויי הראייה, באתר Xnet‏, 10 בספטמבר 2020 קרן נתנזון ויץ, אישה כובשת: אלהאם מחאמיד-רוזין לא נותנת למגבלות לעצור אותה, באתר ynet, 19 באוגוסט 2021 ראיון עם גל חמרני קפטנית הנבחרת הפאראלימפית במשחק כדורשער ענף – כדורשער (עיוורות ולקויות ראיה) נבחרת הנשים
פלורה (מיתולוגיה)

פלורה (בלטינית: Flōra) היא אלת הפרחים והאביב הרומית - סמל לטבע ולפרחים (בעיקר פרחי אביב). למרות שהייתה דמות מינורית יחסית במיתולוגיה הרומית, בהיותה אחת מכמה אלות פוריות, הקשר שלה עם האביב נתן לה חשיבות מיוחדת בבוא האביב, וכך גם תפקידה כאלת נעורים. היא הייתה אחת מחמש עשרה האלוהויות שהיו להן הפלמן(אנ') שלהן, ה-פלמן פלורליס. מקבילתה היוונית היא קלוריס. הפסטיבל שלה, ה"פלורליה" (Floralia), נערך בין ה-28 באפריל ל-3 במאי וסימל את חידוש מעגל החיים, השתייה והפרחים. הפסטיבל נערך לראשונה בשנת 240 לפנה"ס, ובעצת ספרי הסיבילות, ניתן לה גם מקדש בשנת 238 לפנה"ס. בפסטיבל, בו השתתפו גברים עטויי פרחים ונשים שלבשו תלבושות עליזות שלרוב נאסרו עליהן, הוצגו מחזות פארסה ופנטומימה, שכללו גם עירום לפי הצורך. לאחר סיום הפסטיבל התקיים יום מיוחד של ציד עזים וארנבות. ב-23 במאי נערך לכבודה פסטיבל (ורדים) נוסף. המקבילה היוונית של פלורה היא Chloris, שהייתה נימפה. פלורה נשואה לפאבוניוס, אל הרוח הידוע גם בשם זפיר, ובן לווייתה היה הרקולס. פסיפס של פלורה, מוזיאון קרתגו דמותה של פלורה על מטבע עתיק פלורה בציור של בוטיצ'לי, "פרימוורה" פלורה, מאת טיציאן ברויגל האב ורובנס, "פלורה וזפיר" רמברנדט, "פלורה" Smith, William, Dictionary of Greek and Roman Biography and Mythology, London (1873). Online version at the Perseus Digital Library. de Vaan, Michiel (2008). Etymological Dictionary of Latin and the other Italic Languages. Brill. ISBN 9789004167971. מדיה וקבצים בנושא פלורה בוויקישיתוף פלורה, באתר אנציקלופדיה בריטניקה (באנגלית) "Flora". Myth Index. אורכב מ-המקור ב-2016-05-03. H. Nettleship ed., A Dictionary of Classical Antiquities (1891) p. 238 Guirand, Felix; Aldington, Richard; Ames, Delano; Graves, Robert (16 בדצמבר 1987). New Larousse Encyclopedia of Mythology. Crescent Books. p. 201. ISBN 0517004046. {{cite book}}: (עזרה) P/ Green ed., Juvenal: The Sixteen Satires (1982) p. 156 H. J. Rose, A Handbook of Latin Literature (1967) p. 151 Smith, s.v. Chloris (3).
ריצ'רד בירד (פוליטיקאי מארקנסו)

ריצ'רד סי. בירד (באנגלית: Richard C. Byrd;‏ סביבות 1805? – 1 ביוני 1854) היה פוליטיקאי אמריקאי מארקנסו, איש המפלגה הדמוקרטית, שכיהן כמושל ארקנסו בפועל מינואר ועד אפריל 1849 בעקבות התפטרותו של המושל תומאס סטיבנסון דרו. ריצ'רד בירד נולד בטריטוריית מיסיסיפי, באזור שהיום הוא אלבמה. הוא עסק במסחר ובחקלאות, וב-1826 עבר לטריטוריית ארקנסו. הוא שימש כמבקר השני של הטריטוריה בשנים 1829–1831, וכיהן בבית המחוקקים של הטריטוריה בשנים 1833–1835. בירד כיהן כחבר בית הנבחרים של ארקנסו ב-1836 וכחבר הסנאט של המדינה ב-1840, 1842, 1846 ו-1848. ב-1844 התמודד בירד ללא הצלחה בבחירות על משרת מושל ארקנסו. ב-10 בינואר 1849, כאשר התפטר המושל תומאס סטיבנסון דרו, כיהן בירד כנשיא הסנאט, ומתוקף תפקידו מונה כמושל בפועל. הוא סיים את כהונתו ב-19 באפריל אותה שנה, ושב לעסקי המסחר שלו במחוז ג'פרסון. בירד נפטר ב-1 ביוני 1854 בביתו בעקבות מחלה קשה. הוא נטמן בבית הקברות פלאט באיו שבמחוז ג'פרסון. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 65-66. ריצ'רד בירד באתר אגודת המושלים הלאומית (באנגלית) [https://politicalgraveyard.com/bio/button-byrer.html#132.19.69 ריצ'רד בירדפ באתר The Political Graveyard (באנגלית) ריצ'רד בירד, באתר "Find a Grave" (באנגלית) Woodruff, Wm. E., Jr. (1879). The Arkansas Year Book for 1879. Little Rock. p. 8. OCLC 1156050724. OL 26455327M – via Internet Archive. Pope, William F. (1895). Pope, Dunbar H. (ed.). Early days in Arkansas. Little Rock, Ark.: Frederick W. Allsopp. p. 77. LCCN rc01001258. OCLC 1042982348. OL 23296431M – via Internet Archive.
נתנאל לסרי

נתנאל (נתי) לסרי (נולד ב-1986) הוא קצין צה"ל בדרגת אלוף-משנה המפקד על עוצבת הגולן. לסרי נולד בלוד, התגייס לצה"ל ב-2004 ושירת כלוחם בחטיבה 401 של חיל השריון. במלחמת לבנון השנייה לחם כאיש צוות טנק. שירת כמפקד טנק בחטיבה 401 ומפקד מחלקה בחטיבה 460. במבצע עופרת יצוקה שירת כקצין מבצעים גדודי, ובמבצע חורף חם כסגן מפקד פלוגה. לאחר לימודים במכללה לפיקוד טקטי שירת כמפקד פלוגת ההכשרות של גדוד 52 ולאחר מכן מפקד פלוגה מבצעית בגדוד 52. הוא זכה על פועלו בבלימת מתקפת הטרור במפגש הגבולות ישראל-מצרים-רצועת עזה בתעודת הערכה ממפקד אוגדת עזה. פיקד על הפלוגה גם במהלך מבצע עמוד ענן. על תפקידו זכה לתעודת הצטיינות מהרמטכ"ל. ב-2013 מונה למפקד פלוגת ההכשרות של קורס מפקדי טנקים בגדוד 196 של חטיבה 460 והשתתף במבצע צוק איתן. ב-2015 מונה לסמג"ד 52 ולאחר מכן שירת כעוזר ראש אגף המבצעים. בשנים 2019–2021 פיקד על גדוד 9. ב-2021 מונה לקצין אג"ם של אוגדה 162. באוגוסט 2023 מונה למפקד עוצבת גולן והחרמון. לסרי בעל תואר ראשון במדעי החברה מאוניברסיטת בר-אילן, תואר שני בייעוץ ארגוני מהמכללה למנהל ותואר שני במדע המדינה מאוניברסיטת חיפה. נשוי ואב לשלושה. סרן נתנאל לסרי באתר הגבורה סיפור הגבורה של סרן נתנאל לסרי וסגן תומר עמרי, אתר צה"ל עמרי ברק וגיא ורון, ‏קצין מנע פיגוע - פעמיים, באתר ‏מאקו‏, 28 במרץ 2013 [https://www.maarachot.idf.il/media/x41pfgfr/ראשון-בתנועה-חטיבת-בני-אור-במבצע-צוק-איתן-1-54-101.pdf ראשון בתנועה - סוף: גדוד שחק בקרב], אתר מערכות
מצודת ואלר

מצודת ואלר נקראת גם טירת ואלר או בזיליקת ואלר (בצרפתית: שאטו ואלר Château de Valère או Basilique de Valère, בגרמנית: Basilika von Valeria), היא מצודה על גבעה בעיר סיון מול מצודת טורביון. על הגבעה בנויים כנסייה ומספר מבנים מוקפים בחומה. בגבעה נמצאו שרידים מהתקופה הרומית, אך השימוש שנעשה במקום מקשה על חקירת הממצאים. השם ואלר מוזכר לראשונה ב-1049, מקור השם לא ידוע, יש אומרים שנקרא על שם ולריאנה אמו של הקונסול הרומי מסוף המאה ה-3 טיטוס קמפניוס פריסקוס מקסימיאנוס. חלקי הכנסייה נבנו בין המאה ה-11 למאה ה-13 בסגנון רומנסקי וגותי. החומות נבנו בסוף המאה ה-13 והמבנה הצפוני נבנה כנראה בסביבות 1300. במאה ה-15 הותקן בכנסייה עוגב, שכיום הוא אחד העתיקים בעולם שעדיין בשימוש. בשנת 1977 הגבעה הוכרז על ידי הרשויות כמקום בעל חשיבות לאומית בשל המספר הגבוה של מיני החי והצומח המוגנים שנמצאים במקום. בשנת 1987 הכנסייה הוכרזה על ידי האפיפיור כבזיליקה קטנה. בשנים האחרונות המקום עובר שחזור ושיקום בין היתר של חפצי האמנות הרבים שבו. חלק מהמבנים משמשים למוזיאון לתולדות ואלה. המצודה ממוקמת על גבעה בצפון מערב העיר סיון בקנטון ואלה שבשווייץ, הגבעה בגובה 615 מטר מעל פני הים, משקיפה על העיר ועל מצודת טורביון שנמצאת על הגבעה ממול. הכנסייה נמצאת בראש הגבעה ומוקפת במספר מבנים ובחומה שסביבה. הגבעה מאד תלולה, והגישה אליה אפשרית רק מכיוון צפון מזרח. מצודת ואלר באתר Cath-VS, ארכיון (באנגלית) מדיה וקבצים בנושא מצודת ואלר בוויקישיתוף
איוב כיוף

איוב כיוף (נולד בשנת 1984) הוא קצין בצה"ל בדרגת אלוף-משנה, המשמש מפקד חטיבת מנשה. קודם לכן שימש מפקד יחידת שלדג ומפקד סיירת גולני. כיוף נולד וגדל בעספיא. למד בבית הספר היסודי במקום מגוריו, ובהיותו בכיתה ו' עבר לבית הספר הריאלי שבחיפה והיה חניך הפנימייה הצבאית לפיקוד, בוגר מחזור מ"ט. התגייס לצה"ל בשנת 2003, והתנדב ליחידת שלדג. השלים את הכשרת מסלול הלוחם ביחידה, ויצא לקורס קציני חי"ר. בסיום הקורס שב ליחידה ומונה למפקד צוות, הוא שימש בתפקיד בין היתר במהלך מלחמת לבנון השנייה. בהמשך עבר לחטיבת גולני ומונה למפקד פלוגת מסלול בגדוד 13. לאחר מכן מונה למפקד פלוגה מסייעת בגדוד 13. בהמשך חזר ליחידת שלדג ומונה למפקד פלגה מבצעית ביחידה. לאחר מכן מונה למפקד פלגת המבצעים המיוחדים ביחידה. לאחר לימודים מונה לסגן מפקד גדוד 12. לאחר מכן יצא ללימודים בפו"ם. ביולי 2019 הועלה לדרגת סא"ל ומונה למפקד סיירת גולני, ושירת בתפקיד עד 16 ביולי 2021. בספטמבר 2021 מונה למפקד יחידת שלדג, תפקיד אותו מילא עד 17 באוגוסט 2023. ב-20 בספטמבר 2023 הועלה לדרגת אלוף-משנה ומונה למפקד חטיבת מנשה וכיהן בתפקיד במלחמת חרבות ברזל. כיוף נשוי לסאלי ואב לשתיים. בעל תואר ראשון בהנדסת תעשייה וניהול ממכללת שנקר. בן דודו הוא שריף כיוף, שוער מכבי חיפה. איוב כיוף, באתר "בהשקט ובבטחה" יוסי יהושוע וראובן וייס, "אמרתי: 'אל תביאו ימ"מ או דובדבן. אנחנו נתפוס את המחבל שהרג את עמית", באתר "ידיעות אחרונות", 18 ביוני 2020 גל פרל פינקל, האירועים ביצהר לא נולדו אתמול, והצבא נמצא שם לגמרי לבד, באתר זמן ישראל, 23 באוקטובר 2019 שירלי אבידור, ‏״המעז מנצח״: טקס חילופי פיקוד יחידת שלדג, באתר חיל האוויר הישראלי, 18 באוגוסט 2023 איוב כיוף, ברשת החברתית LinkedIn
מרקו ספיסו

מרקו ספיסו (באיטלקית: Marco Spissu; נולד ב-5 בפברואר 1995) הוא כדורסלן איטלקי המשחק בעמדות כדורסל הרכז ברייר ונציה מליגת העל האיטלקית בכדורסל. לאחר שהחל את הקריירה שלו בטורס עבר ספיסו לדינמו סאסארי מעיר הולדתו. מהקבוצה הוא הושאל לסנט-אורסולה, בארי, קאסאלפוסטרלנגו, רג'ו קלבריה, דרטונה באסקט ווירטוס בולוניה מהסרייה א'2. עם בולוניה הוא זכה בגביע ה-LNP ונבחר ל-MVP של הגמר. לאחר 11 שנים בסאסארי, שכללו זכייה ביורופקאפ ב-2019, עבר ספיסו לאוניקאחה מאלגה מליגת ה-ACB הספרדית וחתם בקבוצה לשנתיים. עם זאת, ב-12 באוגוסט 2021 ביטלה הקבוצה את חוזהו של ספיסו לאחר שנכשל בבדיקות הרפואיות. פדרציית הכדורסל האיטלקית, לעומת זאת, זימנה אותו לסגל הנבחרת הבוגרת באותו קיץ לקראת טורניר הכדורסל האולימפי באולימפיאדת טוקיו. ב-19 באוגוסט 2021 חתם ספיסו באוניקס קאזאן הרוסית מהליגה המאוחדת של VTB והיורוליג. הוא עזב את הקבוצה בתחילת 2022 עקב הפלישה הרוסית לאוקראינה. ב-20 ביולי 2022 חתם ספיסו ברייר ונציה מליגת העל האיטלקית והיורוקאפ. מדיה וקבצים בנושא מרקו ספיסו בוויקישיתוף פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר פיב"א החדש אנדראה בונומו, Turkish Airlines Cup, la Virtus batte Biella in volata e vince la Coppa Italia, 1000cuorirossoblu.it, ‏5 במרץ 2017 (באיטלקית) "La Dinamo saluta e ringrazia Marco Spissu". דינמו סאסארי (באיטלקית). 28 ביולי 2021. {{cite web}}: (עזרה) "Spissu, new playmaker for Unicaja". אוניקאחה מאלגה. 28 ביולי 2021. {{cite web}}: (עזרה) קארצ'יה, אמיליאנו (12 באוגוסט 2021). "Unicaja Malaga voids Marco Spissu's contract after Italian player fails physicals". ספורטנדו. נבדק ב-2023-08-16. {{cite news}}: (עזרה) Marco SPISSU at the Tokyo 2020 Men's Olympic Basketball Tournament, פיב"א "Marco Spissu Is A New UNICS Playmaker". אוניקס קאזאן. 19 באוגוסט 2021. {{cite web}}: (עזרה) "Unics Kazan reportedly suing Jarrell Brantley for $250,000". Eurohoops. 4 במרץ 2022. {{cite web}}: (עזרה) מאגי, אלסנדרו (20 ביולי 2022). "Marco Spissu officially signs with Reyer Venezia". ספורטנדו. נבדק ב-2023-08-16. {{cite news}}: (עזרה)
נאיף בן בנדאר א-סודיירי

נאיף בן בנדאר א-סודיירי (בערבית: نايف بن بندر السديري; נולד ב-21 בינואר 1963) הוא דיפלומט סעודי. כיהן כשגריר ערב הסעודית בקנדה בין השנים 2014–2018. כיום מכהן א-סודיירי כשגריר ערב הסעודית בירדן ובנוסף, מונה ב-12 באוגוסט 2023 לשגריר ערב הסעודית ברשות הפלסטינית ולקונסול כללי שאינו תושב בירושלים. א-סודיירי נולד בריאד. אביו, בנדר, הוא בנו של אחמד א-סודיירי. הוא קיבל תואר שני במדע המדינה. א-סודיירי עבד במגזר הפרטי עד שהצטרף למשרד החוץ הסעודי בשנת 1996 ועבד במשלחת הסעודית לאו"ם משנת 1997. הוא עמד בראש קבוצה לפירוק נשק גרעיני ואי-הפצת נשק שהייתה מסונפת לוועדת הפירוק מנשק של האו"ם בין השנים 2012–2014. הוא מונה לשגריר ערב הסעודית בקנדה ב-2014, תפקיד אותו מילא עד אוגוסט 2018, כאשר הוא הוחזר על ידי ממשלת ערב הסעודית עקב מתיחות בין שתי המדינות. א-סודיירי מונה לשגריר ערב הסעודית בירדן בינואר 2020. הוא מסר את הזמנתו של המלך סלמאן לנשיא סוריה בשאר אסד להשתתף בפסגת הליגה הערבית ה-32 שנערכה בג'דה, סעודיה, ב-19 במאי 2023. בנוסף לתפקידו הדיפלומטי כשגריר ערב הסעודית בירדן, א-סודיירי מונה ב-12 באוגוסט 2023 לתפקיד "השגריר בפלסטין וקונסול כללי בירושלים שלא מוצב שם", והגיש את כתב האמנתו למג'די אל-ח'לידי, היועץ הדיפלומטי של הנשיא הפלסטיני מחמוד עבאס בירדן. בספטמבר 2023 נפגש א-סודיירי עם ריאד אל-מאלכי ברמאללה. בפגישה אמר שערב הסעודית פועלת להקמת מדינה פלסטינית וסיים את נאומו בקריאה "תחי פלסטין החופשית". פנחס ענברי, האם השגריר הסעודי לפלסטין נתפס כאיום על המרחב הירדני-פלסטיני?, באתר זמן ישראל, 14 באוגוסט 2023 דין שמואל אלמס, ‏סעודיה מינתה לראשונה שגריר ברשות הפלסטינית, באתר גלובס, 12 באוגוסט 2023 ציוץ של State of Palestine - MFA ברשת החברתית אקס (טוויטר), 26 בספטמבר 2023
מיכאל ימר

הרב מיכאל הכהן יָמֵר (ה' באב ה'תשי"ט, 9 באוגוסט 1959) הוא ראש ישיבת שעלבים וראש קריית חינוך שעלבים. נולד בארצות הברית לפרופסור משה ימר ורחל לבית רקובר, למד בישיבה התיכונית "נתיב מאיר" בירושלים, והחל משנת תשל"ח בישיבת ההסדר שעלבים. בעל תעודת הוראה ממכון מורשת יעקב (ה'תשמ"ג). באייר ה'תשמ"ז נסמך לרבנות בידי הרבנות הראשית. שימש כסגן משגיח וכמדריך בישיבת שעלבים. החל מתשמ"ט שימש ר"מ בישיבת שעלבים, לתלמידים בני חו"ל וישראלים לסירוגין. במקביל כיהן כרב קהילה בקהילת "אהל ארי" בעיר רעננה. באלול ה'תשע"ג מונה לתפקיד סגן ראש הישיבה הרב יחזקאל יעקבסון, ובאב ה'תשע"ו מונה לתפקיד ראש הישיבה וראש קריית חינוך שעלבים. החל מניסן תשע"ח (2018) משמש חבר מערכת בכתב העת המעין. נישא בשנת תשמ"ג (1983) ללאה לבית קניג. אב לארבעה. בנו הרב יעקב ימר חוקר במכון שלמה אומן. בנתיב ההלכה – עיון בסוגיות אקטואליות בהלכה, ה'תשע"ד נבואה שערייך – שיעורים כלליים שמסר בישיבת שעלבים (שלושה כרכים) 'גדרי קנין כיבוש מלחמה', אור המזרח לב, תשמ"ד, עמ' 209–216 'ירושה אין לה הפסק', שעלי דעת ג, תשמ"ד, עמ' 137–141 'זכויות הבעל במעשה ידי אשתו', ברקאי ב, סתיו תשמ"ה, עמ' 138–147 'מיגו – בירור או כוח הטענה', שעלי דעת ו, תשמ"ט, עמ' 56–62 'נאמנות אדם לטעון על יהדותו לאור סוגיית ההוא ארמאה', שעלי דעת ז, תש"ן, עמ' 9–13 'קבלת תרומה לבית כנסת ממומר', המעין 228 [נט, ב], טבת תשע"ט, עמ' 14–16 'כפיה על הצדקה', בית הלל נא, טבת תשע"ט, עמ' פב-פד 'טרדה ואונס כפטור', בית הלל נב, שבט תשע"ט בתאל קולמן, ‏"השאיפה שלי היא שהאדם יתחבר נפשית ללימוד הגמרא", בעיתון מקור ראשון, 20 בנובמבר 2019 דביר עמר, הרב מיכאל ימר: "מנהיגי הימין צריכים להגיע לאיחוד למרות השוני וחילוקי הדעות", באתר ערוץ 7, 21 במאי 2021 כל הכתבות והראיונות - הרב מיכאל ימר, באתר ערוץ 7 שערים, י"ז בטבת תשמ"ד, עמ' 14 גיא עזרא, ‏ראש ישיבה חדש לישיבת 'שעלבים', באתר "סרוגים", 10 במרץ 2016; פוסט לדוגמה של קריית חינוך שעלבים ברשת החברתית פייסבוק, 26 במרץ 2023 המעין 225 [נח, ג], ניסן תשע"ח, עמ' 2 מספרא לסייפא 11, ישיבת שעלבים תמוז תשמ"ג, עמ' 2 הרב יעקב ימר, באתר מכון שלמה אומן ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
ליעוז עמר

ליעוז עמר (נולד ב-1979) הוא שחיין פאראלימפי לשעבר, מייסד ומנכ"ל חברת Travaxy לקידום תיירות נגישה לבעלי מוגבלויות. עמר שירת בשנים 1999–2001 בחיל המשטרה הצבאית והיה מפקד שוטרים עד לסיום שירותו בעקבות פציעה שגרמה לכשל בריאותי ולשיתוק בפלג הגוף התחתון. כחלק משירותו היה במוצב בגבול הצפון ועבד בשיתוף עם יחידת מודיעין בשנת 2007 ניצח במשחה 100 מטר בסגנון חזה בווילס אנגליה ובכך עמד בקריטריון ההשתתפות למשחקים הפאראלימיפיים. במשחקים הפאראלימפיים בייג'ינג (2008) התחרה במשחה 100 מטר בסגנון חזה לדרגת נכות SB5, אותו סיים במשחה הגמר בתוצאה של 1:42.50 דקות ודורג במקום השמיני בעולם עם שיא ישראלי. עמר סיים קורס מדריכים ומאמנים לשחייה במכון וינגייט והיה מאמן שחייה בבית הלוחם בחיפה במשך שלוש שנים. היה מאמנו של בשאר חלבי. בשנת 2018 ייסד את חברת Travaxy לקידום תיירות עבור בעלי מוגבלויות ובני הגיל השלישי והוא עומד בראשה. החברה זכתה בפרס מטעם האו"ם על תרומתה לתיירות בת קיימא. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) עא 3803/06 מדינת ישראל – משהב"ט (ק.התגמולים) נ' עמר ליעוז קרן לייבוביץ חוזרת לבריכה, באתר ynet, 15 בספטמבר 2007 Swimming – Men's 100 m Breaststroke SB5 ראיון עם ליעוז עמר, הארגון – המגזין החברתי של ישראל, ספטמבר 2021. מחממים את הבריכה וגם את הלב נעמי צורף, "כמעט אף אחד לא נוגע בשוק התיירות של אנשים עם מוגבלויות", באתר כלכליסט, 9 ביולי 2019 TRANSFORMING TOURISM: UNWTO GLOBAL STARTUP COMPETITION WINNERS ANNOUNCED
RollerCoaster Tycoon 2

RollerCoaster Tycoon 2 הוא משחק סימולציית בנייה וניהול משנת 2002 והשני בסדרת משחקי RollerCoaster Tycoon אשר פותח על ידי כריס סוייר ופורסם על ידי חברת Infogrames Interactive. המשחק יצא לשווקים באוקטובר 2002. במשחק השחקן בונה ומנהל פארק שעשועים ומנסה להשיג מטרות שונות, כגון מספר מבקרים רב, כמות הכנסות רבה ועוד. המשחק פותח על ידי יוצר משחקי הווידאו הסקוטי כריס סוייר(אנ'), אשר עיצב ותכנת את המשחק כולו בעצמו בשפת אַסֶמבּלי. חלקים מסוימים של המשחק התבססו על מאמצים קודמים לפתח גרסה חדשה של המשחק Transport Tycoon, עליה סוייר עבד עוד במהלך שנת 1996. המשחק פורסם על ידי חברת Infogrames ויצא לשווקים לראשונה ב-15 באוקטובר 2002. באפריל 2014 הושק מיזם הקוד הפתוח "OpenRCT2" במטרה לשפר את המשחקיות של RollerCoaster Tycoon 2, ובמטרה לבצע תיקון באגים וליצור גרסאות של המשחק אותן ניתן יהיה להפעיל ב-macOS ו-Linux . המשחק בגרסה זו תומך גם ברזולוציה גבוהה יותר, והעלאה משמעותית של מגבלות התוכנה. המיזם הושק במקור על ידי המתכנת טד ג'ון, אשר בתחילה היה היחיד שפיתח את המיזם, אך לאורך השנים לקחו חלק בפיתוח של המיזם מעל ל-250 אנשים אשר סייעו לשפר את המשחק. על מנת ליצור שיבוט מדויק של המשחק, המשחק המקורי עבר תהליך הנדסה הפוכה ולאחר מכן נכתב מחדש באמצעות שפת התכנות C. RollerCoaster Tycoon (סדרת משחקים) RollerCoaster Tycoon (משחק וידאו) RollerCoaster Tycoon 3 אתר האינטרנט הרשמי של RollerCoaster Tycoon 2 RollerCoaster Tycoon 2, באתר PCGamingWiki (באנגלית) RollerCoaster Tycoon 2, במסד הנתונים הקולנועיים IMDb (באנגלית) "Rollercoaster Tycoon 4: Entwickler Chris Sawyer wünscht sich eine Fortsetzung" [RollerCoaster Tycoon 4: Developer Chris Sawyer wants to continue]. PC Games (בגרמנית). 27 ביוני 2009. נבדק ב-5 בספטמבר 2016. Rollercoaster Tycoon 2 basiert nahezu komplett auf dem Code des original Rollercoaster Tycoon. {{cite web}}: (עזרה) Sawyer, Chris (2003). "What language was RollerCoaster Tycoon programmed in?". chrissawyergames.com. נבדק ב-5 בספטמבר 2016. It's 99% written in x86 assembler/machine code (yes, really!), with a small amount of C code used to interface to MS Windows and DirectX. {{cite web}}: (עזרה) "RollerCoaster Tycoon designer offers first details on new title". GameSpot. 2 באפריל 2004. ארכיון מ-30 ביוני 2019. נבדק ב-15 בנובמבר 2015. {{cite web}}: (עזרה) RollerCoaster Tycoon 2 Patch on atari.com by Joseph Paolinelli on October 13, 2011 ערך זה הוא קצרמר בנושא משחקים ובנושא טכנולוגיה. אתם מוזמנים לתרום לוויקיפדיה ולהרחיב אותו.